lflage/wiki-talks huggingface dataset:
Discussió:Casa-fàbrica Camps

message: Situen la casa-fàbrica de Josep Carafí (núm. 69) en aquesta parcel·la, i també identifiquen incorrectament Antoni Camps i Ramon amb el fabricant homònim del barri de Sant Pere i no mencionen la utilitat de la fàbrica de Carles Torrents. Paddy Mc Aloon (disc.) 12:42, 16 oct 2022 (CEST)
thread_title:  Errors al llibre d'Artigues i Mas
Discussió:Casa-fàbrica Carafí

message: - Artigues i Mas (2019) situen la fàbrica de Josep Carafí a la parcel·la veïna del núm. 67, ignorant la referència a Joan Olivet i Ferrusola.</br/>
- Cañellas i Toran (1996) diuen que el negoci dels Damians, parents per via materna dels germans Peracaula, era la xocolata, quan es dedicaven als metalls. Tanmateix, és molt probable que hi tinguessin part en el negoci d'Onofre Peracaula, aportant la tecnologia i el local on era ubicada la fàbrica. Paddy Mc Aloon (disc.) 11:54, 16 oct 2022 (CEST)
thread_title:  Errors i imprecisions a les fonts
Discussió:Templet

message: A qui se li va acudir de traduir la pàgina anglesa «shrine» i dir-ne «templet»? Simplement aneu a un diccionari i mireu què és un templet! O aneu a un diccionari bilingüe!
Shrine, en català, és santuari, no pas temple. Per si algú en té dubte, mireu el capítol III del títol I de la tercera part del llibre IV del Codi de Dret Canònic de l'Església Catòlica.
En es titula Shrines. En francès, sanctuaires. No n'he sabut trobar traducció al català però creieu-me, el francès sanctuaire vol dir santuari.
--77.75.179.1 (discussió) 01:11, 17 oct 2022 (CEST)
replies: text: Segons el Diec, crec que s'adiu perfectament a la descripció que se'n fa a l'article.  Robertgarrigos (disc.) 06:08, 17 oct 2022 (CEST)
replies: text: :Santuari no seria un mal nom pel contingut, tot i que diria que normalment s'entén per santuari una cosa més gran que un shrine. Ara bé, ja tenim l'article santuari i tenim el problema que costa trobar traduccions que distingeixin els conceptes de sactuary i shrine. De fet, diria que l'arrel del problema és que diferents llengües tenen conceptes no equivalents i costa de quadrar-los, sobretot si traduïm articles. El concepte de shrine, segons on, és equivalent a santuari, a capella, a capelleta i potser a templet i altar.--Pere prlpz (disc.) 10:57, 17 oct 2022 (CEST)

text: Penso que la traducció de Shrine és Ermita. Contraix (disc.) 15:53, 2 nov 2022 (CET)
replies: text: :Les coses que surten a :en:shrine no són ermites.--Pere prlpz (disc.) 19:06, 2 nov 2022 (CET)
Santuari és un mot polisèmic, com sanctuary en anglès, però el que més s'acosta a shrine és, precisament, santuari. Un templet és una construcció circular amb columnes, o bé un tabernacle. Res a veure amb el significat de shrine en anglès. Per tant, l'article aquest s'hauria de fusionar amb el santuari existent. --Enric (discussió) 15:34, 4 nov 2022 (CET)
thread_title:  Shrine = templet? És broma, oi?
Discussió:Planta perennifòlia

message: quan es parla de plantes de fulla perennes, cal canviar a perennifoli.  Perenne referit a planta és aquella que viu més de dos anys. Tot l'article s'ha de reformar perquè confón els dos termes. S'han de crear 2 entrades diferents Xavier Argimon (disc.) 11:15, 17 oct 2022 (CEST)
replies: text: D'acord amb separar els dos conceptes.--Pere prlpz (disc.) 14:13, 20 oct 2022 (CEST)
thread_title:  perennifoli
Categoria Discussió:Artesans

message: No acab de tenir clar quin és el criteri d'inclusió d'aquesta categoria. Perquè Miquel Barceló Artigues hi és i Maria del Mar Bonet, no, per exemple?
Antecedents: Categoria Discussió:Partits euroescèptics d'Espanya ( encara s'haurien de revisar les subcategories de :Categoria:Partits euroescèptics per país), Categoria Discussió:Pancatalanisme i Categoria Discussió:Terminologia pornogràfica. Pau Cabot · Discussió 07:39, 18 oct 2022 (CEST)
replies: text: El criteri d'inclusió és que executin l'artesania. Que hi faltin articles no vol dir que el criteri d'inclusió no sigui clar, com passava en els casos que esmentes. De tota manera, hi he afegit la :Plantilla:Omplir i miraré d'abastar articles que hi manquen, com has observat. --Brunnaiz (disc.) 15:42, 18 oct 2022 (CEST)
replies: text: : Que executin l'artesania en quin sentit? Tots els Escultors són artesans? Si és així, més que posar-los un a un, hi hauríem de posar la :categoria:Escultors ... Què inclou un artesà?

text: : Jo, com en d'altres casos, només hi inclouria els que a l'article fessin una mínima citació a l'artesania. Ni a Miquel Barceló Artigues ni a Maria del Mar Bonet en parlen per res, de l'artesania. Pau Cabot · Discussió 16:24, 18 oct 2022 (CEST)
replies: text: ::Segons l'article principal de la categoria, són artesans els que es dediquen a l'artesania, que és la capacitat de què disposem els humans de produir objectes amb les mans o amb l'ajut d'utillatges o màquines simples. Per tant, efectivament es pot entendre tots els escultors com artesans. --Brunnaiz (disc.) 16:49, 18 oct 2022 (CEST)
replies: text: ::: Com sempre, jo no posaria a ningú aquesta categoria (almanco directa) que no en digués res al text del biografiat. Mary Dixon Kies o Bartolomeo Cristofori, per exemple, no diuen res d'artesania. Clonar categories clares no és cap problema, però n'hi ha que potser no és bona idea clonar.

text: ::: Podries revisar les categories de partits euroescèptics, també? Pau Cabot · Discussió 17:30, 18 oct 2022 (CEST)
replies: text: ::::M'hi poso. --Brunnaiz (disc.) 17:56, 18 oct 2022 (CEST)
thread_title:  Criteri d'inclusió
Discussió:Ecolocalització

message: La versió en anglès d'aquest article és a Animal echolocation; allà hi falta l'enllaç a aquesta versió catalana.
Alhora, la versió anglesa a què adreça aquest article en català és -crec que erròniament-  Acoustic echolocation (en lloc d'Animal echolocation). 139.47.113.95 (discussió) 12:03, 18 oct 2022 (CEST)
thread_title:  Versió en anglès
Discussió:Puig de Querroig

message: En ser un dels 100 cims de la FEEC crec que es pot prescindir de la fusió Amortres (disc.) 09:45, 19 oct 2022 (CEST)
replies: text: D'acord.--Pere prlpz (disc.) 11:56, 19 oct 2022 (CEST)
thread_title:  Proposta de fusió
Discussió:Els Pastorets de Balsareny

message: Considero que les referències de fonts alienes a la activitat, i la durada de la mateixa li garanteixen admissiblitat. He fet una repassada de sobrereferenciació. Amortres (disc.) 19:35, 21 oct 2022 (CEST)
replies: text: D'acord.--Pere prlpz (disc.) 11:22, 23 oct 2022 (CEST)
thread_title:  FVA
Discussió:Fàbrica Malibran

message: Artigues-Mas han convertit els cognoms Malibran i Martinon en Malibrau i Marimon, respectivament. Per altra banda, els autors de la fitxa de la MPEPPA han fet vídua la pobre Dolors Martinon quan el seu marit era ben viu. Paddy Mc Aloon (disc.) 03:56, 23 oct 2022 (CEST)
thread_title:  Errors a les fonts
Discussió:Llista de biblioteques de la província de Castelló

message: Potser reanomenar a Llista de biblioteques de la província de Castelló? A la llista, hi ha d'altres informacions, a part de les fotos... Pau Cabot · Discussió 09:07, 22 oct 2022 (CEST)
replies: text: Sense problema.19Tarrestnom65 (disc.) 19:32, 23 oct 2022 (CEST)

text: Respecte a la deficient traducció, la taula s'ha fet a partir de les dades de Wikidata, i hi ha coses que no poden aparèixer perquè l'article no existeix en totes les llengües i es perdria informació. Ho lamente, la pròoxima volta tractarem de fer-ho totalment a mà.19Tarrestnom65 (disc.) 19:37, 23 oct 2022 (CEST)
replies: text: :En comptes de fer-ho més a mà, jo ho faria més automàticament. Fer una llista a partir de Wikidata per anar-la mantenint a mà no és gaire eficient. He enllaçat algunes mostres al fil de sota.--Pere prlpz (disc.) 00:15, 24 oct 2022 (CEST)
thread_title:  Reanomenar 

message: Ja que s'està creant de nou la llista i que a Wikidata hi ha informació de totes les biblioteques, potser seria més pràctic fer la llista com una llista automàtica, de l'estil de la llista de topònims d'Alcanar, la llista de masies del Montsià o la llista de fars del País Valencià. Pere prlpz (disc.) 11:21, 23 oct 2022 (CEST)
thread_title:  Canviar a llista automàtica
Discussió:Sanjay Leela Bhansali

message: @Vulcano recorda que pots agafar les referències de l'article en anglès, que veig que és del qual estàs traduint, i citar-les a l'article. Recorda també que no cal que enllacis les dates, però que estaria bé que sí que enllacessis altres paraules, com ara "BAFTA" o altres conceptes rellevants. Cordialment. -- VerusPhoebusApollo (disc.) 10:24, 22 oct 2022 (CEST)
thread_title:  Referències
Discussió:Art preromànic a Catalunya

message: Sincerament, crec que cal posar-hi una mica més de cos al text, ja que el Preromànic és una època bastant rica en informació. També, aixó ho faré jo properament, posaré enllaços d'altres pàgines de Viquipèdia d'èpoques. Si teniu alguna cosa a dir, si us plau, comenteu-ho. RocketPit! (disc.) 17:40, 24 oct 2022 (CEST)
thread_title:  Info
Discussió:Copa de l'Espanya Lliure

message: Crec que seria millor actualitzar la pàgina amb la versió que ni ha en castellà.
Nom oficial "Copa España Libre" => Traducció "Copa Espanya Lliure"
Va ser organitzada pel València FC que va convidar a CD Espanyol, Girona FC i Llevant FC (amb alguns jugadors del Gimnàstic FC de València). 88.17.222.153 (discussió) 19:54, 24 oct 2022 (CEST)
replies: text: Rectifique: la versió que n'hi ha en castellà. Disculpeu 88.17.222.153 (discussió) 19:56, 24 oct 2022 (CEST)
thread_title:  Copa de l'Espanya Lliure
Discussió:Copa espanyola de futbol femenina

message: Hola @Olímpic, hi ha cap criteri que hagis fet servir per canviar el model de la taula. De fet, penso que el criteri lògic és edició, temporada i data de la final. Per altra banda, desconec perquè s'ha eliminat la primera edició no oficial de la Copa de la Reina de futbol (1981), ja que tenia una referència ben evident d'El Mundo Deportivo.-- Docosong (disc.) 23:36, 25 oct 2022 (CEST)
replies: text: Hola. Quant al tema de la primera edició no oficial es tracta d'un error ja corregit. Pel que fa a les dates de les finals, trobo que és més adient posar-les al costat de les seus de les finals, ja que totes dues són dades van de la mà per tractar sobre el lloc i dia del partit.  Tot i així, entenc la teva opinió. Olímpic (disc.) 17:33, 26 oct 2022 (CEST)
replies: text: :Ho dic per mantenir una mica la homogeneïtat amb altres competicions i, potser, arribar a un consens: Copa espanyola de waterpolo femenina, Copa espanyola d'hoquei patins femenina, Lliga catalana de bàsquet femenina, entre d'altres.-- Docosong (disc.) 21:55, 26 oct 2022 (CEST)
thread_title:  Disseny taula
Discussió:Catorzena legislatura del Parlament de Catalunya

message: El dimecres 02/06/2021 el Parlament va decidir canviar la denominació de la XIII legislatura per passar a denominar-la com a XIV legislatura
Aquí la notícia a l'Ara: El Parlament canvia la denominació de la legislatura: serà la número XIV i no la XIII.
Hauríem de canviar el nom de la pàgina? I d'altres com Llista de diputats del Parlament de Catalunya (XIII Legislatura).
Com hauríem de fer-ho? Ictlogist (disc.) 18:44, 26 oct 2022 (CEST)
thread_title:  Canviar la denominació de la legislatura 

message: -- Brunnaiz (disc.) 02:40, 29 març 2023 (CEST)
thread_title:  Traducció
Discussió:Editorial Ramon Sopena

message: Hola @Paddy Mc Aloon, sento dir-te que no estic gens d'acord amb la nova reorganització que has fet de l'article, ja que no respectes la filosofia inicial de l'article, que ha estat sempre la de parlar de l'Editorial Sopena com un negoci i no com a edifici, que és el que has fet tu.
Seguint la filosofia de creació de @Llumeureka, jo faig ampliar la informació que fa referencia a l'Editorial Sopena com a empresa, es veritat que va haver una època que l'editorial va tenir com a seu un edifici prou singular a l'eixample de Barcelona, per això vaig crear dins de l'article l'apartat "La seu històrica: Edifici carrer Provença" en el que s'informa de les característiques de l'edifici a nivell arquitectònic.
Hem sembla bé que vulguis ampliar informació sobre l'edifici, però sense canviar la filosofia inicial de l'article. Si tu creus que l'edifici del carrer Provença cal tenir un article propi, doncs hauries de crear-lo tu mateix i deixar l'article tal com el vas trobar abans de realitzar la teva reorganització, gràcies. Cgonzaleza (disc.) 21:55, 26 oct 2022 (CEST)
replies: text: Deixar-lo tal com estava no seria convenient, però sí desdoblar-lo en dos, un que parli de l'empresa (aquest) i un altre de l'edifici. Dit d'una altra manera, el que abans era una secció dintre d'aquest article, ara serà un article nou. Paddy Mc Aloon (disc.) 22:11, 26 oct 2022 (CEST)
replies: text: :hem sembla perfecte. Gràcies Cgonzaleza (disc.) 22:05, 1 nov 2022 (CET)

text: Tot i que tampoc estava malament del tot, potser si que estaria millor desdoblar-lo. Endavant! --Ramon (disc.) 22:42, 26 oct 2022 (CEST)
replies: text: :Fet! Mira'l, a veure que et sembla. :-) Paddy Mc Aloon (disc.) 22:42, 26 oct 2022 (CEST)
replies: text: ::Quin nom li has donat a l'edificació???? Cgonzaleza (disc.) 22:08, 1 nov 2022 (CET)
replies: text: :::Seu de l'Editorial Sopena Paddy Mc Aloon (disc.) 18:03, 4 nov 2022 (CET)
thread_title:  No estic d'acord amb la nova reorganització de l'article que ha fet @Paddy Mc Aloon
Discussió:Arisa (cantant)

message: Vulcano (disc.) 17:58, 27 oct 2022 (CEST)
replies: text: Hauries de fer un repàs ben profund a aquesta traducció. Pau Cabot · Discussió 11:11, 28 set 2023 (CEST)
replies: text: :Quan acabi el fitxer actual, m'hi dedicaré. Gràcies.Vulcano Vulcano (disc.) 11:36, 28 set 2023 (CEST)
thread_title:  Arisa (cantant)
Discussió:Estació del Grau-Canyamelar

message: L'article té prou referències com per poder-se mantenir per separat Amortres (disc.) 08:28, 28 oct 2022 (CEST)
replies: text: D'acord.--Pere prlpz (disc.) 12:48, 29 oct 2022 (CEST)
thread_title:  FVA
Discussió:Gaba energia

message: Aquesta contribució és una traducció de l'article de la Viquipèdia en asturià: :ast:Gaba energía Ruizber (disc.) 09:57, 28 oct 2022 (CEST)
thread_title:  Traducció de l'article de la Viquipèdia en asturià: [[:ast:Gaba energía]]
Discussió:Pilar Garcia Sedas

message: Vaig afegir jo mateixa que ja sóc doctora en Humanitat per la Universitat Pompeu Fabra. Això és una dada objectiva i no crec que afecti l'entrada que no vaig redactar jo mai. 
Pilargsedas (disc.) 13:59, 28 oct 2022 (CEST)
replies: text: Bé, si no vas redactar mai l'article podia ser que algú et hackegés el compte, perquè a l'historial de l'article hi surt que el va crear el 2015 l'usuari  i això és una circumstància de la que convé avisar el lector.--Pere prlpz (disc.) 12:27, 29 oct 2022 (CEST)
thread_title:  Correció de l'entrada
Discussió:Casa-fàbrica Rosés

message: Hola @Paddy Mc Aloon, aquest article, pel que diu en el breu paràgraf introductori i per la infotaula, sembla que tracti d'un edifici on hi havia hagut una fàbrica, però, pel seu contingut sembla més aviat la història d'una empresa. De fet, després de la introducció no es torna a esmentar l'edifici fins que es diu que Rosés (un cognom que només s'ha vist en el títol de l'article, però del qual el lector no en sap encara res) té el permís per construir una casa al c/ Berenguer el Vell. Després també torna a esmentar-se la societat "Rosés i Cia", però sense que se sàpiga encara qui és el o la persona de cognom Rosés.
Si hi hagués una secció que es digués "Antecedents", amb aquests paràgrafs sobre l'origen de l'empresa (o en les empreses, perquè no acabo d'entendre si tot ve d'una mateixa o si són més d'una que es fusionen) i en la qual indiqués també qui era aquest Rosés, quedaria més clar. Com és ara l'article, fins que no es diu que la vídua de Tolrà "vengué la seva part als altres dos socis, que constituïren la raó social Rosés i Masriera" no se sap que Rosés era un soci. I suposo que era Josep Rosés i Trinxet, però aquest nom no apareix més que per dir que, a la seva mort, el succeeix un fill seu.
De vegades, quan escrivim sobre un tema que nosaltres coneixem bé, no ens adonem que a qui no en sàpiga res ni conegui el context se li poden escapar moltes coses si no ho detallem bé.
Bona nit! Mercè Piqueras (disc.) 00:56, 29 oct 2022 (CEST)
replies: text: Espero que ara s'entengui millor. Per cert, com és habitual en el seu llibre, Artigues-Mas s'han fet un bon embolic amb altres dues fàbriques veïnes a aquesta. Paddy Mc Aloon (disc.) 01:12, 29 oct 2022 (CEST)
thread_title:  Article sobre edifici o sobre empresa?
Discussió:Casa-fàbrica Comerma i Riera

message: En el capítol corresponent a aquesta casa-fàbrica, Artigues-Mas confonen la casa de banys de Josep Riera (el projecte de la qual no hi és mencionat) amb una fàbrica de «panyos», i la informació sobre el destí final dels edificis tampoc és correcta, ja que els confon amb una altra fàbrica. Tot plegat seria disculpable (i fins i tot divertit) si no fos una obra publicada per l'Ajuntament de Barcelona i presentada com el treball "definitiu" sobre el tema. Paddy Mc Aloon (disc.) 15:48, 29 oct 2022 (CEST)
thread_title:  Errors al llibre d'Artigues-Mas
Discussió:Creu nòrdica

message: L'article posa la bandera del Japó entre els exemples amb un sol descentrat, però el sol de la bandera del Japó és al centre de la bandera, a diferència del de Bangladesh que sí que és descentrat. S'hauria de treure de l'article. Pere prlpz (disc.) 11:10, 30 oct 2022 (CET)
replies: text: Arreglat. Gràcies. Lalpino (disc.) 13:48, 30 oct 2022 (CET)
thread_title:  La bandera del Japó no és descentrada
Discussió:Beatriz Mothe Pujadas

message: @Solde, veig que has revertit el meu canvi a l'inici de l'article i has tornat a posar en la introducció de l'article que Beatriz Mothe és doctora en Medicina. Si et fixes en els articles biogràfics, veuràs que, normalment, en la introducció s'indica la professió o el fet pel qual s'ha destacat la persona de la qual tracta l'article, no pas els títols acadèmics que ha assolit. Després, quan s'esmenta la formació, és quan es diu els títols acadèmics que té. Mira per exemple, Mara Dierssen, Mercè Boada, Mercè Durfort, Anna Veiga, per esmentar només algunes altres dones que han destacat en les ciències de la vida. Totes elles són doctores en alguna especialitat científica, però si tenen article a la Viquipèdia no és per tenir un doctorat, sinó per la seva trajectòria professional. I el mateix trobaràs en biografies de metges o altres científics homes; per exemple, Bonaventura Clotet, Oriol Mitjà, Josep Tabernero, Joan Oró. Mercè Piqueras (disc.) 17:33, 30 oct 2022 (CET)
replies: text: ep! no he revertit els canvis, que em semblaven perfectes, si no que creia que era millor el fet de posar doctora. Però com comentes, si normalment es fa de l'altra manera, cap problema! ;-)

text: Gràcies per les aportacions! Salut! Solde (disc.) 18:49, 30 oct 2022 (CET)
replies: text: :He dit "el meu canvi a l'inici de l'article", no em referia al conjunt de modificacions. Aprofito per agrair-te que fessis aquest article, que contribueix a fer una mica més visibles les dones a la Viquipèdia, especialment les científiques.

text: :Salutacions,  Mercè Piqueras (disc.) 19:16, 30 oct 2022 (CET)
thread_title:  Títol acadèmic
Categoria Discussió:Bombers

message: Qualque idea per separar l'entitat dels professionals? Crear :Categoria:Cos de bombers? He mirat els interwikis i els que puc entendre diria que ho tenen mesclat com nosaltres. Pau Cabot · Discussió 18:46, 30 oct 2022 (CET)
replies: text: Amb els castellers teníem el mateix problema i ho vam resoldre amb la :categoria:membres de colles castelleres. No és que m'agradi gaire la categoria "membres de cossos de bombers" però no se m'ocorre un nom millor. En altres idiomes (no romànics) tenen paraules diferents per firefighters i firefighting, però si no ens inventem la bomberologia o el bomberisme aquí no podem aplicar aquesta solució, i veig que a la majoria de llengües romàniques tenen el mateix problema que nosaltres i ho tenen tot barrejat.--Pere prlpz (disc.) 12:40, 2 nov 2022 (CET)
replies: text: : I  :Categoria:Cos de bombers i :Categoria:Bombers? Pau Cabot · Discussió 20:13, 2 nov 2022 (CET)
thread_title:  Desambiguar
Discussió:Maria Felipa Español Coll

message: @Jvicente2, et felicito per rescatar de l'oblit aquesta dona amb aquest article biogràfic. Suposo que encara hi estàs treballant i no vull fer-hi esmenes, però hauries de tenir en compte algunes coses. Per una banda, que, en català, els noms de persona s'abreugen escrivint només la lletra inicial seguida d'un punt i un espai. En el cas de 'Maria', no són correctes les formes 'Mª' ni 'Ma.'; únicament 'M.' Hauries de corregir-ho en el text i també reanomenar l'article a "Maria Felipa Español Coll".
Per altra banda, hauries de consultar el llibre d'estil de la Viquipèdia per corregir algunes coses, com ara no usar verbs en primera persona, no anomenar la primera persona només pel nom de fonts, sinó pel nom i cognom(s) o només el cognom, escriure Referències', en el el format d'encapçalament, abans de les referències, posar citacions dins del text a les afirmacions que s'hi fan, etc. De tota manera, penso que potser aquestes coses ja les tens presents. Si és així, i l'article no l'has donat encara per acabat per part teva, convindria que hi posessis la plantilla Editant al principi. Mercè Piqueras (disc.) 19:11, 30 oct 2022 (CET)
thread_title:  Abreviació Maria
Discussió:Fàbrica Ferran i Arnau

message: Per alguna raó que s'ens escapa, Artigues-Mas confonen aquesta fàbrica amb la veïna casa-fàbrica Rosés. A més, diuen que era encara visible en els "Quarterons" de Garriga i Roca, quan resulta que ja havia estat enderrocada i substituïda per nous edificis d'habitatges. Aquest procés urbanístic l'adjudiquen, en canvi, a la veïna casa-fàbrica Comerma i Riera. Paddy Mc Aloon (disc.) 19:12, 30 oct 2022 (CET)
També hi ha una confusió amb la fàbrica d'Arnau, Vilar i Cia, a la que atribueixen l'assalt i incendi durant la vaga de les selfactines de 1854, si bé és cert aquella fàbrica patí un incendi aquell mateix any i fou reconstruïda posteriorment, al contrari que aquesta. Paddy Mc Aloon (disc.) 14:49, 1 nov 2022 (CET)
thread_title:  Confusió i imprecisions a les fonts
Discussió:Aculturació

message: Traducció d'aculturation (fr) Rubisimoes (disc.) 11:14, 31 oct 2022 (CET)
thread_title:  Traducció 

message: Traducció d'aculturation (en) Rubisimoes (disc.) 13:55, 31 oct 2022 (CET)
thread_title:  Traducció
Discussió:Acció col·lectiva

message: Traducció Ação coletiva (pt) Rubisimoes (disc.) 00:07, 1 nov 2022 (CET)
thread_title:  Traducció 

message: Traducció Action collective (fr)  Rubisimoes (disc.) 00:07, 1 nov 2022 (CET)
thread_title:  Traducció 

message: Traducció Collective action (en) Rubisimoes (disc.) 22:00, 5 nov 2022 (CET)
thread_title:  Traducció
Discussió:Pigallem

message: El nom real és Piguillem cognom que es va perdre el 1800 llarg perque era una puvilla margarita piguillem que es casar amb josep matavera la seguant genercicio fill dells fou miquel matavera piguillem fins a l'actualitat que es conserva encara el nom de Matavera masia de l'esquirol.
per aquest motiu a totes les escriptures surt Piguillem autentic nom de la masia. en construirça un bar fa mes de 60 anys li canviaren el nom perquè la pronunciacio era mes facila 2A01:57A0:8B7:0:D76:6B67:82C:CA78 (discussió) 11:13, 1 nov 2022 (CET)
replies: text: Caldrien referències. El mapa de l'ICGC fa servir "Can Piguellem", que és una ortografia alternativa de Pigallem i no de Piguillem.--Pere prlpz (disc.) 12:22, 2 nov 2022 (CET)
thread_title:  NO es pigallem és piguillem
Plantilla Discussió:Extracte

message: com a creador d'aquesta pàgina, t'ho pregunto a tu: com es pot canviar el text que apareix ara, en anglès ("This section is an excerpt from ..."), per posar-lo en català? Exemple: la secció "Episodis" de la sèrie "Infidels". Gràcies. Judesba (digues...) 15:45, 1 nov 2022 (CET)
replies: text: Fet!. Està a c:Data:I18n/Module:Excerpt.tab. --Jordi March N. (disc.) 08:35, 2 nov 2022 (CET)
replies: text: :Ah, moltes gràcies, ! --Judesba (digues...) 13:06, 2 nov 2022 (CET)
thread_title:  Text en anglès